U-I-74/96
Natisni
Opravilna št.:
U-I-74/96
Datum odločitve:
30. 5. 1996
Objavljeno:
OdlUS V, 88
ECLI:
ECLI:SI:USRS:1996:U.I.74.96
Akt:
Zakon o dohodnini (Ur. list RS, št. 71/93, 2/94 in 7/95), 2. odst. 10. čl.
Pravilnik o razvrščanju in razvidu otrok, mladostnikov in mlajših polnoletnih oseb z motnjami v telesnem in duševnem razvoju (Ur. list SRS, št. 18/77)
Izrek:
Postopek za preizkus pobude za oceno ustavnosti drugega odstavka 10. člena Zakona o dohodnini in za oceno ustavnosti in zakonitosti Pravilnika o razvrščanju in razvidu otrok, mladostnikov in mlajših polnoletnih oseb z motnjami v telesnem in duševnem razvoju se ustavi.
Evidenčni stavek:
Ustavno sodišče ustavi postopek za preizkus pobude, če pobudnik na dopis, s katerim je bil pozvan k dopolnitvi, te v postavljenem roku ne pošlje.
Geslo:
Ustavitev postopka zaradi nedopolnitve nepopolne vloge v določenem roku.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Antun Vereš, Borovnica
Datum vloge:
21. 3. 1996
Vrsta odločitve:
sklep
Vrsta rešitve:
ustavitev
Dokument:
US17857
Dokument v PDF obliki:
U-I-74-96.pdf
114 KB
Prenesite datoteko
U-I-74/96
30. 5. 1996
S K L E P
Ustavno sodišče je v postopku za preizkus pobude Antuna Vereša iz Borovnice na seji dne 30. maja 1996
s k l e n i l o :
Postopek za preizkus pobude za oceno ustavnosti drugega odstavka 10. člena Zakona o dohodnini (Uradni list RS, št. 71/93, 2/94 in 7/95) in za oceno ustavnosti in zakonitosti Pravilnika o razvrščanju in razvidu otrok, mladostnikov in mlajših polnoletnih oseb z motnjami v telesnem in duševnem razvoju (Uradni list SRS, št. 18/77) se ustavi.
O b r a z l o ž i t e v
1. Pobudnik izpodbija ustavnost in zakonitost v izreku navedenih predpisov. Iz vloge predvsem izhaja, da ni zadovoljen z odločbo Ministrstva za finance, Republiške uprave za javne prihodke, Izpostave Vrhnika z dne 10.10.1995, št. 16 00047 0, ker naj mu ne bi priznavala 50 - odstotne olajšave za hčer, ki sicer dokazano obiskuje osnovno šolo s prilagojenim programom zaradi učnih težav, medtem ko naj bi bila taka olajšava po izpodbijani zakonski določbi priznana samo otrokom, ustrezno razvrščenim po izpodbijanem pravilniku.
2. Iz vloge ni razvidno, s katerimi določbami Ustave naj bi bila izpodbijana zakonska določba v neskladju in zakaj. Prav tako ni razvidno, ali pobudnik Pravilnik izpodbija v celoti ali le posamezne določbe, kot tudi ne, katerim določbam Ustave in zakona naj bi bila ureditev izpodbijanega pravilnika nasprotna ter zakaj. Prav tako iz vloge ni bilo jasno, ali pobudnik ni morda želel vložiti tudi ustavne pritožbe zoper vlogi priloženo odločbo o odmeri davka, pri čemer je vloga tudi v tem pogledu pomanjkljiva. Ustavno sodišče je pobudnika zato z obširnimi napotki pozvalo, naj pobudo v roku 15 dni ustrezno dopolni in ga opozorilo na posledice, če tega v danem roku ne bi storil.
3. Pobudnik v danem roku zahtevane dopolnitve ni poslal. Ker tako ni bilo mogoče preizkusiti, ali so predpisani pogoji za začetek postopka izpolnjeni, je Ustavno sodišče postopek ustavilo. 4. Ustavno sodišče je sprejelo ta sklep ob smiselni uporabi tretjega odstavka 28. člena Zakona o Ustavnem sodišču (Uradni list RS, št. 15/94) v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
Predsednik
dr. Tone Jerovšek